РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/130-16

23. јун 2016. године

Б е о г р а д

**З А П И С Н И К**

**ПРВЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 22. ЈУНА 2016. ГОДИНЕ**

Седница је почела у 13,00 часова.

Седницом је председавао народни посланик Милетић Михајловић, у складу са чланом 25. став 2. Пословника Народне скупштине.

Седници су присуствовали: Александар Мартиновић, Биљана Пантић Пиља, Јован Палалић, Славиша Булатовић, Жарко Мићин, Ђорђе Комленски, Владан Заграђанин, Вјерица Радета, Срето Перић, Душан Павловић, Петар Петровић и Балинт Пастор, чланови Одбора, као и заменици чланова: Станија Компировић (заменик Александра Мартиновића), Марко Парезановић (заменик Катарине Ракић) и Данијела Стојадиновић (заменик Владана Заграђанина).

Седници нису присуствовали чланови Одбора: Михаило Јокић, Душшан Петровић и Наташа Мићић, као ни њихови заменици.

Председавајући је констатовао да су испуњени услови за рад и одлучивање, те је упознао чланове Одбора са тачкама одређеног Дневног реда:

1. Избор председника Одбора;
2. Избор заменика председника Одбора.

**ПРВА ТАЧКА**: Избор председника Одбора.

Председавајући је предложио народног посланика Петра Петровића за председника Одбора и позвао чланове Одбора да дају своје предлоге.

**Вјерица Радета** је истакла да скупштинска већина предлаже кандидате за избор председника и заменика председника Одбора, али је изнела приципијелни став да није добро што није настављено са започетим консултацијама.

Нагласила је да је постигнут договор о томе колико која посланичка група треба да има чланова и заменика чланова у одборима, али да на консултацијама није било речи о томе колико председника и заменика председника и којих одбора би требало да припадне свакој послланичкој групи, што, по њеном мишљењу, није добра парламентарна пракса.

Рекла је да из разлога које је навела, чланови Одбора за правосуђе, државну управу и локлану самоуправу из посланичке групе Српске радикалне странке неће гласати приликом избора председника Одбора, изражавајући на тај начин свој принципијелни став, који се не односи на личност предложеног народног посланика за председника Одбора, већ je израз неслагања са ситуацијом да процес консултација није доведен до краја.

**Душан Павловић** је такође, изразио неслагање што није постојао договор у вези са избором председника и заменика председника скупштинских одбора, због чега ће и чланови Одбора испред посланичке групе Доста је било, остати уздржани приликом гласања за избор председника и заменика председника Одбора.

Како се више нико од чланова Одбора није јавио за реч, председавајући је ставио на гласање предлог да за председника Одбора за правосуђе, државну управу и локлану самоуправу буде изабран народни посланик Петар Петровић.

Чланови Одбора су **већином гласова – 11 ЗА,** **једним уздржаним и двоје није гласало,** УСВОЈИЛИ предлог да за председника Одбора за правосуђе државну управу и локалну самоуправу буде изабран народни посланик Петар Петровић.

Након избора за председника Одбора, Петар Петровић је преузео председавање седницом, захваливши се члановима Одбора који су гласали за његов избор, као и члановима Одбора који су принципијелно заступали ставове својих посланичких група.

**ДРУГА ТАЧКА -** Избор заменика председника Одбора.

**Петар Петровић** је предложио да за заменика председника Одбора за правосуђе, државну управу и локлану самоуправу буде изабрана Биљана Пантић Пиља, дипломирани правник и уважени адвокат.

Како нико од чланова Одбора није имао других предлога, председник је ставио на гласање предлог да за заменика председника Одбора за правосуђе, државну управу и локалну самоуправу буде изабрана народни посланик Биљана Пантић Пиља.

Чланови Одбора су **већином гласова – 11 ЗА,** **једним уздржаним и двоје није гласало,** УСВОЈИЛИ предлог да за заменика председника Одбора за правосуђе државну управу и локалну самоуправу буде изабрана народни посланик Биљана Пантић Пиља.

Седница је закључена у 13,15 часова.

СЕКРЕТАР ОДБОРА ПРЕДСЕДНИК ОДБОРА

Сања Пецељ Петар Петровић